Bolsøy prestegjeld

Bolsøy prestegjeld, også benevnt Bolsø og Molde prestegjeld, var et prestegjeld tilhørende Molde domprosti. Det omfattet sogn i Molde kommune i Møre og Romsdal fylke, og hovedkirken var Røbekk kirke.

Bolsøys kirkesogn er nå en del av Molde kirkelige fellesråd, og underlagt Molde domprosti i Møre bispedømme i Den norske kirke.

Historikk 

Bylingsey sókn (norrønt) har sin opprinnelse fra kristningen av landet. Bolsøy antas å være lagt under Veøy i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 hørte Bolsøe og Kleve kirker til Vedøens Præstegjeld. Ved kgl.res. av 18. november 1740 ble det vidløftige Vedøy prestegjeld delt, ved at Bolsøy, Molde og Kleive sogn ble eget Bolsøe prestegjeld.

Rescript av 18. November 1740:

Bolsøe prestegjeld dannet grunnlaget for Bolsøe formannskapsdistrikt, opprettet i 1837.

Ved kgl.res. av 12. januar 1858 ble Bolsø og Molde Præstegjeld [delt] i tvende Sognekald:
 Bolsø Præstegjeld, bestående af Bolsø hovedsogn og Kleve Annekssogn, og
 Molde Kjøbstad med Reknæs Hospital.

Ved kgl.res. av 2. mai 1896 ble den delen av Bolsøy sogn beliggende syd Fannefjorden fradelt og gitt navnet Røvik sogn, og etter kgl.res. av 26. mars 1963 ble Mordal krets overført fra Nord-Aukra sogn til Bolsøy sogn i Bolsøy prestegjeld, gjeldende fra 1. januar 1964. Ved kgl.res. av 23. februar 1968 ble Veøy prestegjeld nedlagt, og Veøy sogn lagt til Bolsøy prestegjeld, gjeldende fra 1. februar 1970. Sognegrensen og derved bygrensen mellom Molde og Bolsøy ble endret 26. mars 1915, 1. april 1970 og 1. januar 1981, slik at de bymessige strøkene kom under Molde sogn og Molde kommune.

Ved avviklingen bestod Bolsøy prestegjeld av menighetene i Bolsøy, Veøy, Røvik, Kleive og Sekken.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Moldes historie
Religion i Møre og Romsdal
Prestegjeld i Møre bispedømme